රනිල් එක්කත් තරහයි විපක්ෂය එක්කත් තරහයි  ජනාධිපති ධුර අපේක්ෂක නීතිඥ නුවන් බෝපගේ
අධිකරණ තීන්දු කඩ කරන රනිල් වික්රමසිංහ සමග මෙන්ම ඔහුගේ තීන්දු සෘජුව හෝ වක්රව අනුමත කරන විපක්ෂය සමග ද තමන් ඇතුළු ජනතාව තරහ යැයි ජන අරගල සන්ධානයේ ජනාධිපති ධුර අපේක්ෂක නීතිඥ නුවන් බෝපගේ මහතා පැවසීය ජන අරගල සන්ධානයේ මාතර දිස්ත්රික් ජන සභාව පිහිටුවීම මාතර තැපැල් කාර්යාල ශ්රවණාගාරයේදී පැවති අවස්ථාවේදී හෙතෙම මේ බව කීවේය ඔහු එහිදී මෙසේ ද කීවේය දැන් අධිකරණ තීන්දුවක් මගින් ප්රකාශයට පත්වුණා 2023 මාර්තු මාසයේ පැවැත්වීමට නියමිතව තිබූ පළාත් පාලන මැතිවරණය නොපවත්වා සිටීම හරහා රනිල් වික්රමසිංහ ජනතාවගේ මූලික මිනිස් අයිතිවාසිකම් කඩ කරා කියලා ඒ අනුව විධායක බලය පාවිච්චි කරලා ජනතාවගේ ඡන්ද අයිතිය භාෂණයේ ප්රකාශනයේ අයිතිය උල්ලංඝනය කරන්න රනිල් වික්රමසිංහ කටයුතු කළා ඒ හරහා ප්රජාතන්ත්රවාදයේ එක් පිළිබිඹුවක් වන මැතිවරණයක් ජනතාවට අහිමි කළා දැන් අධිකරණය මේ විදිහට පණිවිඩයක් දෙද්දී රනිල් වික්රමසිංහ ඊට පෙර දින පැවති තමුන්ගේ ප්රචාරණ රැලියකදී ප්රකාශ කරනවා තමුන්ට සහාය නොදැක්වූ මන්ත්රීවරුත් එක්ක ඔහු තරහයි කියලා අපිට කියන්න වෙන්නේ ජනතාව විදියට ඒ ටිකම තමයි ජනතාවගේ ඡන්ද අයිතිය නැති කරපු ප්රජාතන්ත්රවාදය උල්ලංඝනය කරපු රනිල් වික්රමසිංහ එක්කත් අපි තරහයි කියලා රනිල් වික්රමසිංහත් එක්ක තරහ වෙන්න තව හේතු ගොඩක් තියෙනවා මං උපදින අවුරුද්ද වෙනකොට රනිල් වික්රමසිංහගේ ආණ්ඩුව මේ රටේ දෙමළ ජනතාව ඝාතනය කරන්න කළු ජූලිය නිර්මාණය කරන්න සැලසුම් කරනවා ඔව් අපි තරහයි ඒ වගේ මුග්ධ පාලකයින් එක්ක රනිල්ලගෙ ආණ්ඩුව මම යන්තම් එක වසරට ඉස්කෝලෙ යනකොට මේ රටේ අනාගතයේ භාරගන්න හිටපු තරුණයන්ව බටලන්දේ වධකාගාරවල වධ දෙමින් ඝාතනය කරනවා ඔව් අපි තරහයි මම යන්තම් උසස් පෙළ ලියනකොට රනිල් වික්රමසිංහ මේ රටේ අගමැති වෙලා රීගෙනින් ශ්රී ලංකා ව්යාපෘතිය ගෙනල්ල මට රටක් නැති කරන්න රට විකුණන්න සැලසුම් හදනවා ජනතාව තරහයි තමයි ඉතින් මම විවාහ වන වසර වන විට නැවත වතාවක් රනිල් වික්රමසිංහ අගමැති වෙලා යහපාලනය ගෙනල්ලා මේ රටට ඩොලර් බිලියන ගාණක් අහිමි කරපු බැඳුම්කර මංකොල්ලය කරනවා ඉතින් අපි රනිල් වික්රමසිංහ එක්ක තරහයි 2022 වෙනකොට රනිල් වික්රමසිංහ මේ රටට බලාපොරොත්තුවක් ගෙන දීපු අරගලයට පහර දීලා පාර්ලිමේන්තුවෙන් ජනාධිපතිකම අරන් රටට තිබ්බ ප්රධානම බලාපොරොත්තුවක් නැති කළා ඉතින් අපි රනිල් වික්රමසිංහ එක්ක තරහ වෙන්න ඕනේ තමයි ඒ විතරක් නෙමෙයි මේ රනිල් වික්රමසිංහගේ වැඩපිළිවෙළ ඉදිරියට ගෙනයන්න ඒ වැඩපිළිවෙළම සෘජුව හෝ වක්රව අනුමත කරන මේ විපක්ෂය එක්කත් අපි තරහයි එහෙනම් රනිල් වික්රමසිංහ සහ මේ විපක්ෂය එකට තියලා ජනතාවට තරහ පෙන්නන්න අවස්ථාවක් එනවා සැප්තැම්බර් 21 ඒ අවස්ථාව අරගෙන කුඩය ලකුණට ඡන්දය දීලා ජන අරගල සන්ධානය දිනවමු කියන ආරාධනය තමයි අපි කරන්නේ අනුරාධ හිරිපිටියගේ